Barack Obama akkuża lill-President Amerikan Donald Trump li qed jittratta l-Presidenza tal-Istati Uniti bħala reality show li kien imdorri jieħu sehem fihom xi snin ilu, f'diskors li indirizza l-eks President Obama f'attività tal-kamp Demokratiku. F'battibekk fil-konfront ta' Trump, Obama qal li s-suċċessur Reppubblikan tiegħu ma weriex maturità fis-snin li ilu jokkupa l-ogħla kariga fl-Amerika. Intant, fi tweġiba għal dak li qal Obama, il-President Amerikan qal li n-nies eleġġewh minħabba l-istat ħażin li ħalla l-pajjiż u liċ-ċittadini tiegħu Obama fit-tmien snin li okkupa l-kariga presidenzjali. L-Amerikani, mistennija li jivvotaw għall-president għall-erba' snin li ġejjin fit-3 ta' Novembru li ġej.